જમ્મુ, કઠુઆ અને સાંબા જિલ્લાના સરહદી વિસ્તારમાં ભારે વરસાદથી અનેક વિસ્તારોમાં જળબંબાકાર સર્જાયો છે, જેના કારણે ત્યાં રહેલા સુરક્ષા કર્મચારીઓને ત્યાંથી સુરક્ષિત જગ્યાએ ખસેડવામાં આવ્યા છે. સરહદી વિસ્તારના અનેક નીચાણવાળા ભાગોમાં પાણી ભરાઈ જતાં અનેક લોકો પૂરમાં ફસાઈ ગયા છે, જોકે ભારે વરસાદ છતાં ફેન્સિંગને કોઈ પ્રકારનું નુકસાન થયું નથી. સરહદી સુરક્ષા દળના અધિકારીઓએ જણાવ્યું છે કે પૂરના કારણે કોઈ મોટું નુકસાન થયું નથી. તેમ છતાં સુરક્ષા દળના જવાનોને એલર્ટ રહેવા આદેશ આપવામાં આવ્યો છે તેમજ તેઓને પૂરનાં પાણી ફરી વળે તે પહેલાં સલામત જગ્યાએ ખસી જવા જણાવાયું છે.